projecte-aina/catalan_government_crawling huggingface dataset:
Catalunya ha obtingut la certificació Biosphere, segell adscrit al Global Sustainable Tourism Council (GSTC) de la UNESCO.
D'aquesta manera, Catalunya fa visible l'aposta per un model de turisme responsable, ambientalment sostenible, socialment inclusiu i universalment accessible.
La certificació Biosphere és un segell que acredita la responsabilitat de les destinacions turístiques que atorga l'Instituto de Turismo Responsable (ITR), membre de l'Organització Mundial del Turisme (OMT) i adscrit al GSTC.
Aquesta iniciativa confirma el compromís amb el model de turisme responsable que propugna el Pla Estratègic del Turisme a Catalunya 2012-2016 que conté les pautes per desenvolupar un model turístic regit per criteris de "competitivitat sostenible": l'equilibri de la quantitat amb la qualitat del turisme que permeti assegurar-ne la continuïtat futura sobre la base de la sostenibilitat econòmica, mediambiental, cultural i social.
Aquest segell "paraigua" per a tot el país ha d'ajudar a estimular la certificació d'altres destinacions i productes turístics del territori que, gràcies a la cobertura de Biosphere-Catalunya, poden seguir les passes de Barcelona i Val d'Aran, que ja disposen d'aquest segell. ( Llegir + )
Podeu fer arribar al Instituto de Turismo Responsable els vostres suggeriments, comentaris i queixes amb relació al model de sostenibilitat de la destinació i/o entitat certificada
Elaborat conjuntament per la Xarxa Espanyola per al Desenvolupament Sostenible i l'Institut de Turisme Responsable, el document té per objectiu de ser una eina útil i pràctica per a avaluar els 17 Objectius de Desenvolupament Sostenible adoptats per les Nacions Unides al sector turístic
El Parlament Europeu desitja reactivar un turisme competitiu, modern, d'alta qualitat i sostenible, basat en la dimensió multicultural d'Europa i accessible per a tothom.
Per raó de la seva importància econòmica, el turisme forma part integrant de l'economia europea.
Des d'una perspectiva europea, la política de turisme contribueix a més a la consecució dels objectius polítics generals en matèria d'ocupació i creixement.
D'altra banda, la dimensió mediambiental del turisme anirà cobrant més importància amb el temps, encara que ja és present en el context del turisme sostenible, responsable o ètic.
Encara que el turisme té un fonament jurídic propi des de desembre de 2009, no disposa d'una línia de finançament autònom en les noves perspectives financeres (2014-2020).
El Departament ha identificat el potencial de l'oleoturisme amb la voluntat de desenvolupar un producte atractiu vinculat a les activitats turístiques de l'oli i l'oliva amb la implicació del sector privat i del territori.
L'estudi Oleoturisme a Catalunya s'ha centrat en els productors d'oli de les Denominacions d'Origen Protegides, DOP, (Oli de l'Empordà, Les Garrigues, Siurana, Terra Alta i Oli Baix-Ebre Montsià) i en dues altres zones d'alta producció com són el Baix Llobregat i La Noguera.
L'oleoturisme és un producte turístic amb un gran potencial de creixement que pot afavorir el desenvolupament econòmic i territorial d'algunes comarques d'interior i construir una oferta turística de qualitat.
L'estudi ha detectat 92 productors amb un potencial turístic important, 40 dels quals ja tenen un producte turístic articulat.
Well-O-live és una experiència que compartim amb els nostres socis d'Itàlia, Bulgària, Croàcia, Finlàndia, França, Grècia i Espanya amb l'objectiu de diversificar l'oferta turística europea mitjançant la creació i la promoció de productes temàtics transnacionals de turisme rural, enfocats al benestar, per les Rutes de l'Olivera.
Museu i Centre de la Cultura de l'Oli de Catalunya
Enoturisme Catalunya és el nou programa de la Generalitat per promoure i donar suport a la comercialització de l'oferta turística catalana vinculada a l'enoturisme.
La seva creació respon a la voluntat de millorar la competitivitat en aquest segment turístic, considerat estratègic tant a nivell de desenvolupament territorial com econòmic pel seu alt valor afegit.
El Departament fa temps que ha apostat per la figura de l'enoturisme, la qual ha d'esdevenir un dels principals productes de l'oferta turística de Catalunya que permeti garantir la competitivitat del país en els mercats internacionals.
Des de la Direcció General de Turisme, juntament amb l'Agència Catalana de Turisme i l'Incavi s'estan portant a terme diferents actuacions en aquest àmbit.
En aquest context, s'ha constituït la Taula d'Enoturisme, que ha de ser un dels instruments per avançar conjuntament per posicionar Catalunya com a referència del turisme de vi.
El Pla estratègic de turisme de Catalunya 2013-2016 estableix que la dependència del turisme intern va ser la causa que el turisme rural català patís la crisi de manera més intensa que la resta de serveis d'allotjament que ja tenen un procés d'internacionalització de la seva oferta.
Per aquest motiu es considerà necessari adoptar les mesures oportunes per a atraure un major nombre de turistes internacionals i aproximar els recursos turístics existents del turisme rural català als potencials països emissors de clientela, adaptant la nostra oferta als requeriments del mercat internacional.
Per fer-ho, no es disposava d' informació suficient i estructurada, per la qual cosa era del tot indispensable portar a terme un treball de recerca que ens aportés tota aquesta informació, tant des del punt de vista de l'oferta dels nostres establiments, com de la demanda dels possibles i potencials visitants.
Amb l'anàlisi dels resultats, calia establir un programa d'internacionalització del turisme rural que abastés tant actuacions dirigides als establiments i als seus titulars com d'altres que impulsessin els establiments que apostaven fermament per aquesta millora en la qualitat.
El Pla de foment del turisme de natura als espais naturals protegits de Catalunya és l'instrument que defineix l'estratègia per impulsar l'ecoturisme a Catalunya, amb èmfasi en els espais naturals protegits del país.
La seva visió és posicionar Catalunya com a referent en matèria de turisme de natura a la regió mediterrània en l'horitzó 2020, a partir de la valorització i conservació dels seus recursos naturals, culturals i paisatgístics i la contribució al desenvolupament local del territori.
La Direcció General de Turisme participa en el projecte EPirEMed que suposa un pas endavant en la integració turística del territori del Pirineu oriental.
Mitjançant la col·laboració de les principals entitats públiques i privades de la regió en promoció i gestió turística, es desenvoluparà una estratègia de visibilitat, desenvolupament d'oferta i màrqueting conjunt per a productes de turisme rural i de muntanya.
Els eixos de treball d'EPirEMed són:
EpirMed seleccionarà i paquetitzarà l'oferta turística en el Pirineu oriental en base a dues prioritats: mobilitat sostenible i desestacionalització, vinculant el turisme rural (clau per a una estratègia socialment sostenible) amb alternatives de transport sostenible, impulsant també nous productes de turisme transfronterer emblemàtics, com el tren transpirinenc Barcelona -Tolosa.
El projecte està cofinançat al 65% pel Fons Europeu de Desenvolupament Regional (FEDER) mitjançant el Programa Interreg V-A Espanya-França-Andorra (POCTEFA 2014-2020).
L'objectiu del POCTEFA és reforçar la integració econòmica i social de la zona fronterera Espanya-França-Andorra.
La seva ajuda es concentra en el desenvolupament d'activitats econòmiques, socials i mediambientals transfrontereres a través d'estratègies conjuntes a favor del desenvolupament territorial sostenible.
"Sostenibilitat del sistema Land-Sea per estratègies ecoturístiques", projecte europeu en el marc del Programa Interreg Europe, en el que hi participa la Direcció General de Turisme.
L'obectiu és afavorir processos de governança regional més inclusius, eficients i efectius per incrementar la creació de les competències i habilitats institucionals per al desenvolupament d'un sistema sostenible dels ecosistemes, capaç de preservar els hàbitats naturals i estimular les estratègies territorials d'ecoturisme.
El projecte MEDCYCLETOUR té com a objectiu fomentar polítiques de desenvolupament sostenible que permetin un ús més eficient dels recursos naturals i el patrimoni cultural de las zones marítimes i costaneres.
Es pretén promocionar el turisme en la seva modalitat més sostenible i responsable, permetent el desenvolupament de la franja costanera de l'Àrea Mediterrània.
La Ruta del Mediterrani (Eurovelo 8) es una ruta de ciclisme de llarga distància que connecta tot el Mediterrani des de Xipre fins a Cádiz.
En aquest arc Mediterrani encara no s'han desenvolupat polítiques actives de foment del cicloturisme, malgrat que aquesta activitat suposi a la pràctica la possibilitat de prolongar la temporada turística.
A més, es tracta d'una activitat de baix impacte, que contribueix al desenvolupament de petites empresas de caràcter local i que afavoreix que àrees poc visitades fins ara entrin en nous circuits turístics.
Subvencions per a ens locals de Catalunya per al desenvolupament de plans de foment territorial del turisme
L'objectiu és posar al servei d'aquests ens locals del sector turístic català un programa de subvencions per afavorir que les destinacions turístiques catalanes millorin la seva competitivitat.
Aquesta línia d'ajuts va en sintonia amb el que proposa el Pla Estratègic de Turisme de Catalunya, apostar per un model turístic competitiu, sostenible i de qualitat a partir de l'equilibri territorial, la diversificació de l'oferta, l'orientació a la demanda, la desestacionalització i la innovació de producte, per fer del turisme una activitat generadora de riquesa i d'ocupació al servei de la ciutadania.
Informe convocatòries dels exercicis 2014-2018
Visualització de dades dels exercicis 2014 al 2019
La Direcció General de Turisme ha publicat dos manuals de senyalització que són referència en el seu àmbit.
La senyalització Territorial i Temàtica (T&T) és una senyalització interurbana d'orientació que s'ocupa dels recursos turístics que tenen un valor artístic, històric, cultural o paisatgístic destacat.
L'objectiu d'aquest manual és impulsar un canvi de model en la senyalització de camins a Catalunya per tal d'afavorir la mobilitat no motoritzada, tant de la població local com del turisme.
Actualitzat el 5 de desembre de 2019
Direcció General d'Infraestructures de Mobilitat.
El Pla estratègic de turisme de Catalunya, les Directrius nacionals i el Pla de màrqueting conformen l'Estratègia de turisme 2020 de Catalunya.
Aquest Pla Estratègic té com a objectiu establir les bases per gestionar l'activitat turística a Catalunya els propers anys.
A nivell mundial, el 2017 hi van haver 1.323 milions de turistes internacionals, i la previsió de l'Organització Mundial del Turisme per al 2030 és que s'arribi als 1.800 milions.
A partir d'aquest punt, el Pla Estratègic dibuixa diferents escenaris de quin podria ser el volum de turistes internacionals que rebria Catalunya en un futur.
Un dels escenaris estableix la xifra de 35,6 milions de turistes internacionals al 2030, i en aquest marc el PETC fa una progressió sostinguda que situa el 2022 en uns 21 milions de turistes (al 2018 vam rebre 19,1 milions).
En aquest marc, el Pla Estratègic vol situar Catalunya com una de les millors destinacions de la Mediterrània i assolir els següents objectius l'any 2022:
Per aconseguir aquests objectius, el PETC estableix set eixos vertebradors de les accions que s'han de dur a terme, que són:
El Pla estratègic de turisme de Catalunya per al període 2013-2016 defineix els principis bàsics del model turístic de Catalunya a mig termini i orienta la política turística de tots els agents del sector, públics i privats, especialment la de la Generalitat de Catalunya.
Conté les pautes per desenvolupar un model turístic regit per criteris de "competitivitat sostenible": l'equilibri de la quantitat amb la qualitat del turisme que permeti assegurar-ne la continuïtat futura sobre la base de la sostenibilitat econòmica, mediambiental, cultural i social.
El nou Pla de màrqueting turístic de Catalunya 2018-2022 marca els reptes pels propers quatre anys pel que fa a l'estratègia i accions que s'han de seguir en l'àmbit de la promoció turística de Catalunya a l'exterior.
El document ha estat concretat de forma conjunta amb agents turístics, patronats de turisme i sector privat i permetrà que l'Agència Catalana de Turisme (ACT) excel·leixi en la tasca diària de promoció de la nostra destinació.
El Pla estableix les pautes per promocionar i vendre Catalunya en els propers anys, prioritzant l'increment dels ingressos turístics, millorant el coneixement de la demanda, treballant per la fidelització dels visitants i incrementant la rendibilitat de l'acció promocional.
La seva posada en marxa suposarà una nova manera de treballar basada en l'aprofitament del potencial de les tecnologies i les xarxes socials, en la creació de nous productes i establint unes relacions estretes amb la resta d'actors del sector.
L'elaboració del Pla ha comptat amb una important participació sectorial i s'ha basat en un ampli programa de recerca i d'investigacions.
El primer Pla estratègic del turisme a Catalunya 2005-2010 s'estructura en quatre grans apartats: anàlisi, diagnosi, objectius i Pla d'Acció.
El Pla, a més de constituir una exhaustiva radiografia del sector és també un document propositiu, tot definint 10 objectius amb 10 programes d'actuació i 48 accions a desenvolupar.
Aquest document detalla l'estat dels mercats emissors de turisme a dia 1 d'abril de 2020.
S'ha de tenir en compte que en les circumstàncies actuals, la informació canvia constantment.
En aquest informe s'assenyalen les restriccions de moviments i les mesures preses al sector turístic de cada mercat.
És un document d'elaboració pròpia, i la font de les xifres d'afectació de la COVID-19 en aquest document és la Organització Mundial de la Salut (OMS).
Els mercats implicats en aquest informe són:
Noves connexions del Regne Unit i Irlanda a Catalunya i inici d'operacions d'EasyJet Holidays
L'operador britànic Jet2.com, un dels més grans i importants del mercat britànic, modifica i amplia les operacions del seus avions A321 i A330-200 per a la futura temporada d'estiu 2020.
Destaquen les connexions Manchester-Barcelona, amb 1 vol setmanal entre els mesos d'abril i octubre; Birmingham-Barcelona amb 2 vols setmanals a partir de l'abril; i Manchester-Reus que passarà de 4 a 5 vols setmanals entre els mesos de maig i setembre.
També destaquen els anuncis de noves rutes durant la temporada d'estiu 2020: Vueling obre la connexió Manchester-Barcelona amb 11 vols setmanals, Easyjet comença la ruta Glasgow-Barcelona amb 3 vols setmanals, Ryanair inaugura la connexió London Southend-Girona i Aerlingus aposta per la nova connexió Shannon (Irlanda)-Barcelona amb tres vols setmanals a partir del maig.
D'altra banda, davant la caiguda de l'operador britànic Thomas Cook durant l'estiu 2019, la companyia aèria Easyjet accelera la posada en marxa del seu nou operador turístic Easyjet Holidays.
El seu objectiu és la comercialització de paquets turístics de fàcil reserva i personalització online aprofitant la cartera de vols de la companyia.
Tots els paquets que ofereixen tenen el seu origen al Regne Unit i operen a tot Europa.
Entre les destinacions catalanes trobem Barcelona, Costa Brava i Costa Daurada.
I per estar al dia de com pot afectar el Brèxit al sector turístic, des de la Direcció General de Turisme i l'Agència Catalana de Turisme, a través de la seva oficina de promoció turística a Londres, s'ha activat un seguiment estret i acurat per tal de recopilar informació periòdica sobre la situació que podeu consultar en l'enllaç destacat.
Últimes dades, connexions i tendències dels mercats nòrdics
Un any més, des del CPT de països nòrdics s'ha fet un estudi dels vols directes des d'aquests mercats cap a Catalunya.
Amb un total de 131 vols per setmana, Dinamarca és al capdavant amb 35 vols setmanals; Noruega compta amb 32; Suècia, amb 28; Finlàndia, amb 27 connexions; a Islàndia s'operen 7 vols; i a Estònia, 2.
D'altra banda, l'estudi de la consultora Nordic Bench sobre el comportament a l'hora de viatjar previst pel 2020 dels suecs conclou que el fenomen flygskam, l'anomenada "vergonya de volar" per reduir la petjada de carboni, condiciona poc els hàbits de viatge dels seus ciutadans.
A més, els suecs tenen previst fer 3,7 viatges al seu país i 3 a l'estranger i el pressupost que preveuen invertir-hi és de 4.780€ per família.
Els principals productes en què estan interessats són el sol i platja i els city-breaks i acostumen a fer les seves reserves 6 mesos abans de la sortida.
Quan es decanten pels viatges organitzats, prefereixen els operadors TUI (41%), Ving (37%) i Apollo (29%) i un 32% podrien viatjar sense paquet.
A més a més, la gastronomia i les noves experiències són el que més aprecien quan fan la valoració d'un viatge.
Altres tendències esperades per aquest 2020 pel conjunt de turistes dels mercats nòrdics, segons AV Ticket, són optar per un viatge més sostenible i conscient (optant per transports com el tren i els vols directes), centrat en noves destinacions menys visitades, amb menys turistes, on el visitant es senti en un lloc autèntic amb vida local genuïna deixant de banda grans ciutats més adaptades al turisme.
Així mateix, busquen activitats on la relaxació i la salut estiguin al centre, amb bona alimentació, possibilitat de fer exercici a la natura, tot combinat amb unes vacances relaxants amb excursions en paisatges espectaculars.
Finalment, pel que fa als clients de MICE, segons sponsorlink.no, aquests valoren l'oferta d'activitats per sobre la pròpia destinació.
La majoria de viatges de grups corporatius preveuen que els visitants participin activament en les experiències.
Per exemple, esperen complementar la seva estada amb visites i experiències gastronòmiques amb tast de vins.
Val d'Aran inclosa a la llista "52 Places to Go" del New York Times
Aquest any, la Val d'Aran ha estat inclosa a la prestigiosa llista anual "52 Places to Go" del diari The New York Times.
Es tracta de la llista més influent que es publica als Estats Units i serveix com a referent per a molts consumidors que trien on aniran de viatge guiant-se per les recomanacions del diari.
Per configurar aquesta llista, el comitè editorial convoca als seus col·laboradors que dediquen més de 4 mesos a la recerca, discussió i debat per triar aquestes 52 destinacions corresponents a les 52 setmanes de l'any.
Han de ser destinacions noves i convincents, no és suficient que un paratge sigui bonic, sorprenent i culturalment significatiu, també ha de respondre a les preguntes "Per què ara?
Per què aquesta destinació, aquest any?"
Reprogramació d'esdeveniments turístics a la Xina
Tenint en compte la situació actual degut a l'impacte del Covid-19 en el sector turístic, a la Xina s'ha reorganitzat el calendari firal.
Així, el South China Tourism Summit Forum 2020 que té lloc a Shenzhen (Canton) i previst del 14 al 16 de març, s'ha posposat del 24 al 26 de juliol; la CTW China, que havia de tenir lloc del 24 al 26 de març, passa a celebrar-se del 3 al 5 d'agost; el China Outbound Travel & Tourism Market, a Beijing, es posposa de l'1 al 3 d'abril, al 9-11 de setembre.
La Shanghai World Travel Fair, prevista pel 23 al 26 d'abril, de moment es manté tot i que des de l'organització s'ha anunciat que estaran "molt atents a l'evolució de la situació" i l'ITE Hong Kong, en principi, es manté al juny, de l'11 al 14.
La ITB China, que havia de tenir lloc del 13 al 15 de maig a Xangai, es cancel·la sense anunciar nova data.
Davant d'aquest context, el sector turístic xinès està potenciant fórmules de promoció online.
Així, des de l'Oficina de Promoció Turística de Catalunya en aquest mercat, s'ha organitzat recentment un webinar d'una hora sobre Barcelona i Catalunya en què han participat 843 agents de tot el territori xinès.
Participació de l'Agència Catalana de Turisme als workshops d'aeroports italians i tancament de TUI Itàlia
L'Agència Catalana de Turisme participa com a expositor als workshops que se celebren als principals aeroports d'Itàlia, com els de Milà-Bèrgam, Venècia i Torí.
Tenint en compte la situació actual i les afectacions del Coronavirus al sector turístic, algunes d'aquestes trobades s'han reprogramat.
Aquests aeroports estan connectats amb Catalunya a través de vols directes i generen un gran tràfic de passatgers per ambdues destinacions.
L'objectiu de participar en aquests esdeveniments és donar a conèixer la destinació catalana als operadors de la zona i establir contacte amb les agencies de cara a possibles futures col·laboracions.
Donat l'èxit de la participació en aquests actes l'any 2019, Catalunya ha decidit repetir l'experiència, amb la novetat de donar a conèixer l'any del Turisme Esportiu a Catalunya a les més de 400 agències de viatges que participen en els diferents esdeveniments.
Pel que fa al mercat d'operadors, el 15 de març TUI Itàlia (emissor i receptiu) finalitza la seva activitat.
Així ho ha confirmat el CEO de TUI Suïssa, Martin Wittwer.
Així mateix, també ha assegurat que tots els viatges de TUI Itàlia amb data de retorn fins el 15 de març de 2020 es faran sense restriccions i que els viatges posteriors seran cancel·lats i reemborsats.
Al Registre de Turisme de Catalunya s'hi han d'inscriure totes les empreses i establiments turístics regulats per la llei de turisme i la normativa que la desplega.
A més, tant l'habilitació per a l'exercici de l'activitat de guia de turisme com el seu reconeixement comporten la inscripció d'ofici en aquest registre.
Per motius tècnics la informació que conté aquest apartat pot no estar actualitzada
Inclou columna amb el nou dígit de control assignat
El gestor estadístic constitueix una eina cooperativa de prospecció dels mercats turístics a partir de l'explotació estadística de la informació d'enquestes dutes a terme a les oficines de turisme, als equipaments culturals i als cellers, extensible a altres punts d'informació vinculats a recursos amb potencial turístic.
L'enquesta gestionada pel sistema relaciona les motivacions dels diversos mercats emissors turístics (locals, interiors, estrangers) i la seva tipologia (edat, gènere, agrupació en el viatge, etc.) amb el detall de l'oferta de les diferents destinacions, també detallada localment o agrupada per segments de l'oferta.
Costa Brava, Costa Barcelona, Barcelona, Costa Daurada, Terres de l'Ebre, Pirineus, Terres de Lleida, Val d'Aran, Paisatges Barcelona.
Dossier de premsa 2016, Agència Catalana de Turisme
Informació sobre marques turístiques i comarques.
Oferta municipal d'establiments turístics, Departament d'Empresa i Coneixement